Hrazdanas stadions
Hrazdanas stadions (armēņu: Հրազդան մարզադաշտ) ir 1970. gadā atklāts futbola stadions Armēnijas galvaspilsētā Erevānā. 54 208 skatītāju ietilpīgajā stadionā bāzējas Armēnijas futbola izlase. Pirms 2008. gada rekonstrukcijas stadiona ietilpība bija 70 000 un tas bija viens no ietilpīgākajiem stadioniem PSRS. Stadions nosaukts Hrazdanas upes vārdā, kuras ielejā tas atrodas.